text: Rakstrarúrslitið hjá Bakkafrost var 168 milliónir krónur
text: #000001
text: Rakstrarúrslitið fyri triðja ársfjórðing í ár er nakað lakari enn triðja ársfjórðing í fjør
text: #000002
text: Rakstrarúrslitið hjá Bakkafrost samtakinum fyri triðja ársfjórðing 2018 var 168 milliónir krónur samanborið við 252 milliónir krónur triðja ársfjórðing 2017.
text: #000003
text: Nýggja kryvjivirkið í Vági varð seinkað nakað í mun til tíðarætlanina, men hugaligt verður at síggja, hvussu økta virksemið í Suðuroy fer at hilnast, nú nýggja kryvjivirkið er farið undir at taka ímóti laksi.“
text: #000006
text: Liðugvøruframleiðslan gav eitt rakstrarúrslit á 3 milliónir krónur fyri triðja ársfjórðing 2018 í mun til eitt rakstrarhall á 4 milliónir krónur sama ársfjórðing í fjør. Rakstrarúrslitið, EBITDA, av framleiðsluni av fiskamjøli, lýsi og fóðri á Havsbrún í triðja ársfjórðingi 2018 var 41 milliónir krónur samanborið við 79 milliónir krónur triðja ársfjórðing í fjør.
text: #000008
text: Bakkafrost hevði ein nettokostnað á 7,2 milliónir krónur, aftan á tryggingarendurgjald, orsakað av at áleið 700.000 laksar doyðu á aliøki A-81 Kolbanagjógv í triðja ársfjórðingi 2018. Eitrandi algur vórðu skrásettar í sjónum við Kolbanagjógv, tá ið fellið var 20. september 2018. Aling hevur verið út fyri Kolbanagjógv í 30 ár, og ongantíð áður ella aftaná er líknandi tilburður skrásettur. Laksurin, sum er eftir á aliøkinum í Kolbanagjógv, hevur tað gott, og framleiðslan gongur væl.
text: #000009
text: Altjóða útboðið av laksi í 2019 verður væntandi avmarkað, tí útboðið verður mett til at vaksa áleið 4% í mun til 2018.
text: #000012
text: Tøkumetingin hjá Bakkafrost fyri 2018 er 46.000 tons av laksi í kruvdari vekt. Tøkumetingin hjá Bakkafrost fyri 2019 er umleið 53.000 tons av laksi í kruvdari vekt.
text: #000014
text: Bakkafrost hevur gjørt avtalu um sølu av liðugvørum fyri umleið 12% av væntaðu tøkuni av laksi hjá felagnum fyri restina av 2018. Bakkafrost er í løtuni í ferð við at gera nýggjar avtalur fyri 2019.
text: #000016
text: Útlitini fyri framleiðsluna av fiskamjøli og lýsi eru tengd at tøku rávørunøgdini. Tilmælið hjá ICES av svartkjafti fyri 2018 er 1.388 túsund tons samanborið við 1.342 túsund tons fyri 2017. Tilmælið hjá ICES av svartkjafti fyri 2019 er 1.143 túsund tons, sum svarar til eina lækking á 18% samanborið við 2018 tilmælið hjá ICES.
text: #000017
text: Framleiðslan av fiskamjøli og lýsi fyri 2018 verður væntandi lægri enn í 2017. Somuleiðis væntast framleiðslan av fiskamjøli og lýsi eisini at lækka í 2019 í mun til 2018.
text: #000018
text: Samlaða sølan av laksafóðri verður mett til 80.000 tons í 2018. Fóðursølan í 2019 verður mett til umleið 85.000 tons.
text: #000019
text: Íløguætlanin hjá Bakkafrost fyri tíðarskeiðið frá 2018 til 2022 er áljóðandi 3 milliardir krónur, íroknað viðlíkahaldsíløgur. Endamálið við íløguætlanini er framhaldandi at lækka lívfrøðiliga váðan, økja um virkisførið og skapa burðardyggan vøkstur.
text: #000020
text: Strategiin og íløguætlanin verða lagdar fram á kapitalmarknaðardegnum hjá Bakkafrost tann 12. juni 2019.
text: #000021
text: Útlitini fyri laksamarknaðin komandi árið og áhaldandi denturin, sum verður lagdur á, at Bakkafrost hevur eina framleiðslu við munadyggum eftirliti av kostnaðinum, eru við til at økja um fíggjarligu møguleikarnar hjá Bakkafrost. Stóra eginognin í mun til samlaðu ognirnar og nýggja avtalan um bankafígging, sum varð undirskrivað í fyrsta ársfjórðingi 2018, geva Bakkafrost fíggjarligu styrkina at fremja stóru íløgurnar, sum eru fyri framman.
text: #000022
text: Heimaflotin: Eingin nýbygningur síðan 2007
text: #000027